title: Komisijas Īstenošanas regula (ES) 2019/2102 (2019. gada 27. novembris), ar ko Īstenošanas regulu (ES) 2015/2452 groza attiecībā uz tādas informācijas atklāšanu, kas izmantota, lai aprēķinātu atlikto nodokļu zaudējumu segšanas spējas korekciju (Dokuments attiecas uz EEZ)

text:
                  10.12.2019

                  LV

                  Eiropas Savienības Oficiālais Vēstnesis

                  L 318/6

         KOMISIJAS ĪSTENOŠANAS REGULA (ES) 2019/2102
         (2019. gada 27. novembris),
         ar ko Īstenošanas regulu (ES) 2015/2452 groza attiecībā uz tādas informācijas atklāšanu, kas izmantota, lai aprēķinātu atlikto nodokļu zaudējumu segšanas spējas korekciju
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2009. gada 25. novembra Direktīvu 2009/138/EK par uzņēmējdarbības uzsākšanu un veikšanu apdrošināšanas un pārapdrošināšanas jomā (Maksātspēja II) (1) un jo īpaši tās 56. pantu,
         tā kā:

                     (1)

                     Ar Komisijas Deleģēto regulu (ES) 2019/981 (2) ir veikti grozījumi Deleģētajā regulā (ES) 2015/35 (3), lai ieviestu papildu principus attiecībā uz atliktajiem nodokļiem nolūkā nodrošināt vienlīdzīgus konkurences apstākļus Savienībā. Ņemot vērā šos grozījumus, būtu jāpielāgo dažas Komisijas Īstenošanas regulā (ES) 2015/2452 (4) noteiktās veidnes.

                     (2)

                     Tāpēc Īstenošanas regula (ES) 2015/2452 būtu attiecīgi jāgroza.

                     (3)

                     Deleģētās regulas (ES) 2015/35 grozījumus, ar kuriem noteikta prasība atklāt informāciju, kas izmantota, lai aprēķinātu atlikto nodokļu zaudējumu segšanas spējas korekciju, piemēro no 2020. gada 1. janvāra. Šajā regulā paredzētie grozījumi tiek veikti, lai minētās prasības iekļautu attiecīgajās Īstenošanas regulā (ES) 2015/2452 noteiktajās veidnēs. Tāpēc šī regula būtu jāpiemēro no tās pašas dienas.

                     (4)

                     Šī regula ir balstīta uz īstenošanas tehnisko standartu projektu, ko Komisijai iesniegusi Eiropas Apdrošināšanas un aroda pensiju iestāde.

                     (5)

                     Eiropas Apdrošināšanas un aroda pensiju iestāde ir veikusi atklātu sabiedrisko apspriešanu par īstenošanas tehnisko standartu projektu, uz kuru balstīta šī regula, izvērtējusi iespējamās saistītās izmaksas un ieguvumus un lūgusi atzinumu no Apdrošināšanas un pārapdrošināšanas nozares ieinteresēto personu grupas, kas izveidota saskaņā ar Eiropas Parlamenta un Padomes Regulas (ES) Nr. 1094/2010 (5) 37. pantu,

               IR PIEŅĒMUSI ŠO REGULU.

            1. pants
            Īstenošanas regulu (ES) 2015/2452 groza šādi:

                        1)

                        regulas I pielikumu groza saskaņā ar šīs regulas I pielikumu;

                        2)

                        regulas II pielikumu groza saskaņā ar šīs regulas II pielikumu.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2020. gada 1. janvāra.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 27. novembrī

                  Komisijas vārdā –

                  Priekšsēdētājs

               Jean-Claude JUNCKER

            (1)  OV L 335, 17.12.2009., 1. lpp.

            (2)  Komisijas 2019. gada 8. marta Deleģētā regula (ES) 2019/981, ar kuru groza Deleģēto regulu (ES) 2015/35, ar ko papildina Eiropas Parlamenta un Padomes Direktīvu 2009/138/EK par uzņēmējdarbības uzsākšanu un veikšanu apdrošināšanas un pārapdrošināšanas jomā (Maksātspēja II) (OV L 161, 18.6.2019., 1. lpp.)

            (3)  Komisijas 2014. gada 10. oktobra Deleģētā regula (ES) 2015/35, ar ko papildina Eiropas Parlamenta un Padomes Direktīvu 2009/138/EK par uzņēmējdarbības uzsākšanu un veikšanu apdrošināšanas un pārapdrošināšanas jomā (Maksātspēja II) (OV L 12, 17.1.2015., 1. lpp.).

            (4)  Komisijas 2015. gada 2. decembra Īstenošanas regula (ES) 2015/2452, ar ko nosaka īstenošanas tehniskos standartus attiecībā uz ziņojuma par maksātspēju un finanšu stāvokli sniegšanas procedūrām, formātiem un veidnēm saskaņā ar Eiropas Parlamenta un Padomes Direktīvu 2009/138/EK (OV L 347, 31.12.2015., 1285. lpp.).

            (5)  Eiropas Parlamenta un Padomes 2010. gada 24. novembra Regula (ES) Nr. 1094/2010, ar ko izveido Eiropas Uzraudzības iestādi (Eiropas Apdrošināšanas un aroda pensiju iestādi), groza Lēmumu Nr. 716/2009/EK un atceļ Komisijas Lēmumu 2009/79/EK (OV L 331, 15.12.2010., 48. lpp.).

            I PIELIKUMS
            Īstenošanas regulas (ES) 2015/2452 I pielikumu groza šādi:

                        1)

                        veidnē S.25.01.21 – Maksātspējas kapitāla prasība – sabiedrībām, kas izmanto standarta formulu, pievieno šādas tabulas:

                                    “Pieeja nodokļa likmei

                                                Jā/nē

                                                C0109

                                                Pieeja, kuras pamatā ir vidējā nodokļa likme

                                                R0590

                                    Atlikto nodokļu zaudējumu segšanas spējas (LAC DT) aprēķins

                                                LAC DT

                                                C0130”;

                                                LAC DT

                                                R0640

                                                   LAC DT, ko pamato ar atliktā nodokļa saistību reversiju

                                                R0650

                                                   LAC DT, ko pamato ar atsauci uz iespējamu, ar nodokli apliekamu ekonomisko peļņu nākotnē

                                                R0660

                                                   LAC DT, ko pamato ar pārnesi uz iepriekšēju periodu; šajā gadā

                                                R0670

                                                   LAC DT, ko pamato ar pārnesi uz iepriekšēju periodu; turpmākajos gados

                                                R0680

                                                Maksimālā LAC DT

                                                R0690

                        2)

                        veidnē S.25.02.21 – Maksātspējas kapitāla prasība – sabiedrībām, kas izmanto standarta formulu un daļēju iekšējo modeli, pievieno šādas tabulas:

                                    “Pieeja nodokļa likmei

                                                Jā/nē

                                                C0109

                                                Pieeja, kuras pamatā ir vidējā nodokļa likme

                                                R0590

                                    Atlikto nodokļu zaudējumu segšanas spējas (LAC DT) aprēķins

                                                LAC DT

                                                C0130”;

                                                   LAC DT summa/aplēse

                                                R0640

                                                   LAC DT summa/aplēse, ko pamato ar atliktā nodokļa saistību reversiju

                                                R0650

                                                   LAC DT summa/aplēse, ko pamato ar atsauci uz iespējamu, ar nodokli apliekamu ekonomisko peļņu nākotnē

                                                R0660

                                                   LAC DT summa/aplēse, ko pamato ar pārnesi uz iepriekšēju periodu; šajā gadā

                                                R0670

                                                   LAC DT summa/aplēse, ko pamato ar pārnesi uz iepriekšēju periodu; turpmākajos gados

                                                R0680

                                                Maksimālās LAC DT summa/aplēse

                                                R0690

                        3)

                        veidnē S.25.03.21 – Maksātspējas kapitāla prasība – sabiedrībām, kas izmanto pilnīgus iekšējos modeļus, pievieno šādas tabulas:

                                    “Pieeja nodokļa likmei

                                                Jā/nē

                                                C0109

                                                Pieeja, kuras pamatā ir vidējā nodokļa likme

                                                R0590

                                    Atlikto nodokļu zaudējumu segšanas spējas (LAC DT) aprēķins

                                                LAC DT

                                                C0130”

                                                   LAC DT summa/aplēse

                                                R0640

                                                   LAC DT summa/aplēse, ko pamato ar atliktā nodokļa saistību reversiju

                                                R0650

                                                   LAC DT summa/aplēse, ko pamato ar atsauci uz iespējamu, ar nodokli apliekamu ekonomisko peļņu nākotnē

                                                R0660

                                                   LAC DT summa/aplēse, ko pamato ar pārnesi uz iepriekšēju periodu; šajā gadā

                                                R0670

                                                   LAC DT summa/aplēse, ko pamato ar pārnesi uz iepriekšēju periodu; turpmākajos gados

                                                R0680

                                                Maksimālās LAC DT summa/aplēse

                                                R0690

            II PIELIKUMS
            Īstenošanas regulas (ES) 2015/2452 II pielikumu groza šādi:

                        1)

                        iedaļā “S.25.01 – Maksātspējas kapitāla prasība – sabiedrībām, kas izmanto standarta formulu”, tabulā pievieno šādas rindas:

                                    “Pieeja nodokļa likmei

                                    R0590/C0109

                                    Pieeja, kuras pamatā ir vidējā nodokļa likme

                                    Izmanto vienu no šā nepapildināmā saraksta variantiem:
                                    1 – Jā
                                    2 – Nē
                                    3 – Neattiecas, jo LAC DT neizmanto (šajā gadījumā R0640 līdz R0690 neattiecas)
                                    Sk. EAAPI pamatnostādnes par tehnisko rezervju un atlikto nodokļu zaudējumu segšanas spēju (EIOPA-BoS-14/177) (*)

                                       Atlikto nodokļu zaudējumu segšanas spējas korekcijas aprēķins

                                    R0640/C0130

                                    LAC DT

                                    Atlikto nodokļu zaudējumu segšanas spējas summa, kā definēts Deleģētās regulas (ES) 2015/35 207. pantā. LAC summai šajā ailē vajadzētu būt tādai pašai kā vērtībai S.25.01 tabulas R0150/C0100 ailē.

                                    R0650/C0130

                                       LAC DT, ko pamato ar atliktā nodokļa saistību reversiju

                                    Atlikto nodokļu zaudējumu segšanas spējas summa, kas aprēķināta saskaņā ar Deleģētās regulas (ES) 2015/35 207. pantu un ko pamato ar atliktā nodokļa saistību reversiju

                                    R0660/C0130

                                       LAC DT, ko pamato ar atsauci uz iespējamu, ar nodokli apliekamu ekonomisko peļņu nākotnē

                                    Atlikto nodokļu zaudējumu segšanas spējas summa, kas aprēķināta saskaņā ar Deleģētās regulas (ES) 2015/35 207. pantu un ko pamato ar atsauci uz iespējamu, ar nodokli apliekamu ekonomisko peļņu nākotnē

                                    R0670/C0130

                                       LAC DT, ko pamato ar pārnesi uz iepriekšēju periodu; šajā gadā

                                    Atlikto nodokļu zaudējumu segšanas spējas summa, kas aprēķināta saskaņā ar Deleģētās regulas (ES) 2015/35 207. pantu un ko pamato ar pēdējo gadu peļņu. Nākamajā gadā iedalīto zaudējumu summa.

                                    R0680/C0130

                                       LAC DT, ko pamato ar pārnesi uz iepriekšēju periodu; turpmākajos gados

                                    Atlikto nodokļu zaudējumu segšanas spējas summa, kas aprēķināta saskaņā ar Deleģētās regulas (ES) 2015/35 207. pantu un ko pamato ar pēdējo gadu peļņu. Gados, kas ir pēc nākamā gada, iedalīto zaudējumu summa.

                                    R0690/C0130

                                    Maksimālā LAC DT

                                    Maksimālā LAC DT summa, kas varētu būt pieejama pirms novērtējuma, vai neto atliktā nodokļa aktīvu palielinājumu var izmantot korekcijas nolūkā, kā paredzēts Deleģētās regulas (ES) 2015/35 207. panta 2. punktā

                        2)

                        iedaļā “S.25.02 – Maksātspējas kapitāla prasība – sabiedrībām, kas izmanto standarta formulu un daļēju iekšējo modeli”, tabulā pievieno šādas rindas:

                                    “Pieeja nodokļa likmei

                                    R0590/C0109

                                    Pieeja, kuras pamatā ir vidējā nodokļa likme

                                    Izmanto vienu no šā nepapildināmā saraksta variantiem:
                                    1 – Jā
                                    2 – Nē
                                    3 – Neattiecas, jo LAC DT neizmanto (šajā gadījumā R0640 līdz R0690 neattiecas)
                                    Sk. EAAPI pamatnostādnes par tehnisko rezervju un atlikto nodokļu zaudējumu segšanas spēju (EIOPA-BoS-14/177)

                                       Atlikto nodokļu zaudējumu segšanas spējas korekcijas aprēķins

                                    R0640/C0130

                                       LAC DT summa/aplēse

                                    Atlikto nodokļu zaudējumu segšanas spējas summa/aplēse, kas aprēķināta saskaņā ar Deleģētās regulas (ES) 2015/35 207. pantu. LAC summai šajā ailē vajadzētu būt tādai pašai kā vērtībai S.25.02 tabulas R0310/C0100 ailē.

                                    R0650/C0130

                                       LAC DT summa/aplēse, ko pamato ar atliktā nodokļa saistību reversiju

                                    Atlikto nodokļu zaudējumu segšanas spējas summa/aplēse, kas aprēķināta saskaņā ar Deleģētās regulas (ES) 2015/35 207. pantu un ko pamato ar atliktā nodokļa saistību reversiju

                                    R0660/C0130

                                       LAC DT summa/aplēse, ko pamato ar atsauci uz iespējamu, ar nodokli apliekamu ekonomisko peļņu nākotnē

                                    Atlikto nodokļu zaudējumu segšanas spējas summa/aplēse, kas aprēķināta saskaņā ar Deleģētās regulas (ES) 2015/35 207. pantu un ko pamato ar atsauci uz iespējamu, ar nodokli apliekamu ekonomisko peļņu nākotnē

                                    R0670/C0130

                                       LAC DT summa/aplēse, ko pamato ar pārnesi uz iepriekšēju periodu; šajā gadā

                                    Atlikto nodokļu zaudējumu segšanas spējas summa, kas aprēķināta saskaņā ar Deleģētās regulas (ES) 2015/35 207. pantu un ko pamato ar pēdējo gadu peļņu. Nākamajā gadā iedalīto zaudējumu summa.

                                    R0680/C0130

                                       LAC DT summa/aplēse, ko pamato ar pārnesi uz iepriekšēju periodu; turpmākajos gados

                                    Atlikto nodokļu zaudējumu segšanas spējas summa, kas aprēķināta saskaņā ar Deleģētās regulas (ES) 2015/35 207. pantu un ko pamato ar pēdējo gadu peļņu. Gados, kas ir pēc nākamā gada, iedalīto zaudējumu summa.

                                    R0690/C0130

                                    Maksimālās LAC DT summa/aplēse

                                    Maksimālā atlikto nodokļu zaudējumu segšanas spējas summa, kas varētu būt pieejama pirms novērtējuma, vai neto atliktā nodokļa aktīvu palielinājumu var izmantot korekcijas nolūkā, kā paredzēts Deleģētās regulas (ES) 2015/35 207. panta 2. punktā”;

                        3)

                        iedaļā “S.25.03 – Maksātspējas kapitāla prasība – grupām, kas izmanto pilnīgu iekšējo modeli”, tabulā pievieno šādas rindas:

                                    “R0590/C0109

                                    Pieeja, kuras pamatā ir vidējā nodokļa likme

                                    Izmanto vienu no šā nepapildināmā saraksta variantiem:
                                    1 – Jā
                                    2 – Nē
                                    3 – Neattiecas, jo LAC DT neizmanto (šajā gadījumā R0640 līdz R0690 neattiecas)
                                    Sk. EAAPI pamatnostādnes par tehnisko rezervju un atlikto nodokļu zaudējumu segšanas spēju (EIOPA-BoS-14/177)

                                       Atlikto nodokļu zaudējumu segšanas spējas korekcijas aprēķins

                                    R0640/C0130

                                       LAC DT summa/aplēse

                                    Atlikto nodokļu zaudējumu segšanas spējas summa/aplēse, kā definēts Deleģētās regulas (ES) 2015/35 207. pantā. LAC summai šajā ailē vajadzētu būt tādai pašai kā vērtībai S.25.02 tabulas R0310/C0100 ailē.

                                    R0650/C0130

                                       LAC DT summa/aplēse, ko pamato ar atliktā nodokļa saistību reversiju

                                    Atlikto nodokļu zaudējumu segšanas spējas summa/aplēse, kas aprēķināta saskaņā ar Deleģētās regulas (ES) 2015/35 207. pantu un ko pamato ar atliktā nodokļa saistību reversiju

                                    R0660/C0130

                                       LAC DT summa/aplēse, ko pamato ar atsauci uz iespējamu, ar nodokli apliekamu ekonomisko peļņu nākotnē

                                    Atlikto nodokļu zaudējumu segšanas spējas summa/aplēse, kas aprēķināta saskaņā ar Deleģētās regulas (ES) 2015/35 207. pantu un ko pamato ar atsauci uz iespējamu, ar nodokli apliekamu ekonomisko peļņu nākotnē

                                    R0670/C0130

                                       LAC DT summa/aplēse, ko pamato ar pārnesi uz iepriekšēju periodu; šajā gadā

                                    Atlikto nodokļu zaudējumu segšanas spējas summa, kas aprēķināta saskaņā ar Deleģētās regulas (ES) 2015/35 207. pantu un ko pamato ar pēdējo gadu peļņu. Nākamajā gadā iedalīto zaudējumu summa.

                                    R0680/C0130

                                       LAC DT summa/aplēse, ko pamato ar pārnesi uz iepriekšēju periodu; turpmākajos gados

                                    Atlikto nodokļu zaudējumu segšanas spējas summa, kas aprēķināta saskaņā ar Deleģētās regulas (ES) 2015/35 207. pantu un ko pamato ar pēdējo gadu peļņu. Gados, kas ir pēc nākamā gada, iedalīto zaudējumu summa.

                                    R0690/C0130

                                    Maksimālās LAC DT summa/aplēse

                                    Maksimālā atlikto nodokļu zaudējumu segšanas spējas summa, kas varētu būt pieejama pirms novērtējuma, vai neto atliktā nodokļa aktīvu palielinājumu var izmantot korekcijas nolūkā, kā paredzēts Deleģētās regulas (ES) 2015/35 207. panta 2. punktā”.

               (*1)  EAAPI 2015. gada 2. februāra pamatnostādnes EIOPA-BoS-14/177 par tehnisko rezervju un atlikto nodokļu zaudējumu segšanas spēju (https://eiopa.europa.eu/publications/eiopa-guidelines/guidelines-on-the-loss-absorbing-capacity-of-technical-provisions-and-deferred-taxes).”;


title: Komisijas Īstenošanas Regula (ES) 2019/2165 (2019. gada 17. decembris), ar ko atbilstoši Eiropas Parlamenta un Padomes Regulai (ES) 2015/2283 koriandra (Coriandrum sativum) sēklu eļļai kā jaunam pārtikas produktam atļauj mainīt specifikācijas un groza Komisijas Īstenošanas regulu (ES) 2017/2470 (Dokuments attiecas uz EEZ)

text:
                  18.12.2019

                  LV

                  Eiropas Savienības Oficiālais Vēstnesis

                  L 328/81

         KOMISIJAS ĪSTENOŠANAS REGULA (ES) 2019/2165
         (2019. gada 17. decembris),
         ar ko atbilstoši Eiropas Parlamenta un Padomes Regulai (ES) 2015/2283 koriandra (Coriandrum sativum) sēklu eļļai kā jaunam pārtikas produktam atļauj mainīt specifikācijas un groza Komisijas Īstenošanas regulu (ES) 2017/2470
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2015. gada 25. novembra Regulu (ES) 2015/2283 par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Eiropas Parlamenta un Padomes Regulu (EK) Nr. 258/97 un Komisijas Regulu (EK) Nr. 1852/2001 (1), un jo īpaši tās 12. pantu,
         tā kā:

                     (1)

                     Regula (ES) 2015/2283 paredz, ka Savienībā tirgū drīkst laist tikai atļautus jaunos pārtikas produktus, kuri ir iekļauti Savienības sarakstā.

                     (2)

                     Saskaņā ar Regulas (ES) 2015/2283 8. pantu tika pieņemta Komisijas Īstenošanas regula (ES) 2017/2470 (2), ar ko izveido atļauto jauno pārtikas produktu Savienības sarakstu.

                     (3)

                     Saskaņā ar Regulas (ES) 2015/2283 12. pantu Komisija lemj par atļaujas piešķiršanu jaunam pārtikas produktam, par tā laišanu Savienības tirgū un par Savienības saraksta atjaunināšanu.

                     (4)

                     Komisijas Īstenošanas lēmums 2014/155/ES (3) atbilstīgi Eiropas Parlamenta un Padomes Regulai (EK) Nr. 258/97 (4) atļāva laist tirgū koriandra (Coriandrum sativum) sēklu eļļu kā jaunu pārtikas produktu sastāvdaļu, kas izmantojama uztura bagātinātājos.

                     (5)

                     2019. gada 2. jūlijā uzņēmums Ovalie Innovation (“pieteikuma iesniedzējs”) iesniedza Komisijai lūgumu mainīt koriandra (Coriandrum sativum) sēklu eļļas specifikācijas saskaņā ar Regulas (ES) 2015/2283 10. panta 1. punktu. Pieteikuma iesniedzējs lūdza prasīto oleīnskābes minimālo koncentrāciju samazināt no 8,0 % uz 7,0 %.

                     (6)

                     Pieteikuma iesniedzējs lūgumu pamatoja, norādot, ka izmaiņas ir vajadzīgas, lai atspoguļotu oleīnskābes koncentrācijas dabiskās svārstības, kas raksturīgas Coriandrum sativum augiem.

                     (7)

                     Komisija uzskata, ka pašreizējā pieteikuma drošības novērtējums, ko Eiropas Pārtikas nekaitīguma iestādes (“iestāde”) sniedz saskaņā ar Regulas (ES) 2015/2283 10. panta 3. punktu, nav nepieciešams. Oleīnskābe ir olīveļļas galvenā dabiskā sastāvdaļa. Koncentrācijās, kas ir identiskas ierosinātajai koncentrācijai jaunajā pārtikas produktā, tā ir dabiski sastopama arī citos pamatproduktos, kas vēsturiski tiek uzskatīti par drošiem patērēšanai pārtikā.

                     (8)

                     Ierosinātās koriandra (Coriandrum sativum) sēklu eļļas oleīnskābes koncentrācijas izmaiņas neietekmē iestādes veiktā drošuma novērtējuma (5) secinājumus, kas bija Īstenošanas lēmumā 2014/155/ES dotās atļaujas pamatā. Tāpēc ir lietderīgi grozīt jaunā pārtikas produkta “koriandra (Coriandrum sativum) sēklu eļļa” specifikācijas atbilstoši ierosinātajai oleīnskābes koncentrācijai.

                     (9)

                     Pieteikumā sniegtā informācija ir pietiekama, lai noteiktu, ka ierosinātās izmaiņas jaunā pārtikas produkta “koriandra (Coriandrum sativum) sēklu eļļa” specifikācijās atbilst Regulas (ES) 2015/2283 12. pantam.

                     (10)

                     Tāpēc Īstenošanas regulas (ES) 2017/2470 pielikums būtu attiecīgi jāgroza.

                     (11)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Savienības atļauto pārtikas produktu sarakstu, kas paredzēts Regulas (ES) 2015/2283 6. pantā un iekļauts Īstenošanas regulā (ES) 2017/2470, attiecībā uz jauno pārtikas produktu “koriandra (Coriandrum sativum) sēklu eļļa” groza saskaņā ar šīs regulas pielikumu.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 17. decembrī

                  Komisijas vārdā –

                  Priekšsēdētāja

               Ursula VON DER LEYEN

            (1)  OV L 327, 11.12.2015., 1. lpp.

            (2)  Komisijas 2017. gada 20. decembra Īstenošanas regula (ES) 2017/2470, ar ko saskaņā ar Eiropas Parlamenta un Padomes Regulu (ES) 2015/2283 izveido jauno pārtikas produktu Savienības sarakstu (OV L 351, 30.12.2017., 72. lpp.).

            (3)  Komisijas 2014. gada 19. marta Īstenošanas lēmums 2014/155/ES, ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū koriandra sēklu eļļu kā jaunu pārtikas produktu sastāvdaļu (OV L 85, 21.3.2014., 13. lpp.).

            (4)  Eiropas Parlamenta un Padomes 1997. gada 27. janvāra Regula (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (OV L 43, 14.2.1997., 1. lpp.).

            (5)  EFSA Journal 2013; 11(10):3422.

            PIELIKUMS
            Regulas (ES) 2017/2470 pielikumā 2. tabulā (Specifikācijas) ierakstu “Koriandra (Coriandrum sativum) sēklu eļļa” aizstāj ar šādu:

                        ‘Atļautais jaunais pārtikas produkts

                        Specifikācijas

                        “Koriandra (Coriandrum sativum) sēklu eļļa

                           Apraksts/definīcija

                        Koriandra sēklu eļļa ir taukskābju glicerīdus saturoša eļļa, ko ražo no koriandra (Coriandrum sativum L.) sēklām.
                        Iedzeltena krāsa, bez izteiktas garšas

                           CAS Nr.: 8008-52-4
                        Taukskābju sastāvs
                        Palmitīnskābe (C16:0): 2–5 %
                        Stearīnskābe (C18:0): < 1,5 %
                        Petroselīnskābe (cis-C18:1(n-12)): 60–75 %
                        Oleīnskābe (cis-C18:1(n-9)): 7–15 %
                        Linolskābe (C18:2): 12–19 %
                        α-linolskābe (C18:3): < 1,0 %
                        Transtaukskābes: ≤ 1,0 %

                           Tīrība

                        Refrakcijas koeficients (20 °C): 1,466–1,474
                        Skābes skaitlis: ≤ 2,5 mg KOH/g
                        Peroksīda skaitlis (PV): ≤ 5,0 meq/kg
                        Joda skaitlis: 88–110 vienības
                        Pārziepošanas skaitlis: 179–200 mg KOH/g
                        Nepārziepjojamā viela: ≤ 15 g/kg”’.


title: Komisijas Īstenošanas regula (ES) 2020/145 (2020. gada 3. februāris), ar kuru Īstenošanas regulu (ES) Nr. 433/2012, ar ko paredz sīki izstrādātus noteikumus par to, kā piemērojama Eiropas Parlamenta un Padomes Regula (ES) Nr. 1236/2010, groza attiecībā uz ziņojumu un informācijas pārraidīšanu Ziemeļaustrumu Atlantijas zvejniecības komisijai

text:
                  4.2.2020

                  LV

                  Eiropas Savienības Oficiālais Vēstnesis

                  L 31/1

         KOMISIJAS ĪSTENOŠANAS REGULA (ES) 2020/145
         (2020. gada 3. februāris),
         ar kuru Īstenošanas regulu (ES) Nr. 433/2012, ar ko paredz sīki izstrādātus noteikumus par to, kā piemērojama Eiropas Parlamenta un Padomes Regula (ES) Nr. 1236/2010, groza attiecībā uz ziņojumu un informācijas pārraidīšanu Ziemeļaustrumu Atlantijas zvejniecības komisijai
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2010. gada 15. decembra Regulu (ES) Nr. 1236/2010 par kontroles un noteikumu izpildes shēmu, kura piemērojama apgabalā, uz ko attiecas Konvencija par turpmāko daudzpusējo sadarbību Ziemeļaustrumu Atlantijas zvejniecībā, un ar kuru atceļ Padomes Regulu (EK) Nr. 2791/1999 (1), un jo īpaši tās 9. un 11. pantu,
         tā kā:

                     (1)

                     Regulā (ES) Nr. 1236/2010 ir noteikti daži īpaši kontroles pasākumi, kuru mērķis ir uzraudzīt Savienības zvejas darbības Ziemeļaustrumu Atlantijas zvejniecības komisijas (NEAFC) aptvertajā apgabalā. Sīki izstrādāti Regulas (ES) Nr. 1236/2010 piemērošanas noteikumi ir noteikti Komisijas Īstenošanas regulā (ES) Nr. 433/2012 (2).

                     (2)

                     Saskaņā ar Regulas (ES) Nr. 1236/2010 12. panta 2. punktu dalībvalstīm jānodrošina, ka NEAFC sekretāram pārraidītie ziņojumi un informācija atbilst datu apmaiņas formātiem un datu komunikācijas sistēmām, kas noteiktas atbilstīgi Īstenošanas regulas (ES) Nr. 433/2012 16. pantam.

                     (3)

                     Gadskārtējā sanāksmē 2018. gadā NEAFC vienojās par jaunu elektronisku ziņošanas sistēmu, kas izmantojama datu apmaiņai starp līgumslēdzējām pusēm un NEAFC sekretariātu un pamatojas uz UN/FLUX standartu (3). NEAFC ir nolēmusi, ka Eiropas Savienība būs pirmā NEAFC līgumslēdzēja puse, kas jauno elektronisko ziņošanas sistēmu īstenos. Tiklīdz Komisija būs informējusi NEAFC sekretariātu, ka ir gatava sākt jaunās ziņošanas sistēmas īstenošanu, un NEAFC būs konstatējusi, ka UN/FLUX standartu izmantošanai vajadzīgie tehniskie priekšdarbi ir pabeigti, NEAFC lems par datumu, no kura jaunais standarts kļūs piemērojams datu apmaiņai. Jaunā ziņošanas sistēma vispirms tiks izmantota [datu apmaiņā] starp ES un NEAFC sekretariātu, un citām līgumslēdzējām pusēm sistēma būs jāīsteno vēlākais divu gadu laikā pēc tās stāšanās spēkā.

                     (4)

                     Komisijai un dalībvalstīm ir jāsagatavojas jaunās elektroniskās ziņošanas sistēmas īstenošanai. Lai jaunās ziņošanas sistēmas īstenošana lieki neaizkavētos, jānosaka datums, no kura attiecīgajām dalībvalstīm būtu jāspēj īstenot jaunos datu apmaiņas formātus un datu komunikācijas sistēmas.

                     (5)

                     Jaunās elektroniskās ziņošanas sistēmas īstenošanas perioda sākuma datumu Komisija dalībvalstīm paziņos, tiklīdz būs pieņemts attiecīgais NEAFC lēmums.

                     (6)

                     Tāpēc Īstenošanas regula (ES) Nr. 433/2012 ir jāgroza.

                     (7)

                     Šajā regulā paredzētie pasākumi ir saskaņā ar Zvejniecības un akvakultūras komitejas atzinumu,

               IR PIEŅĒMUSI ŠO REGULU.

            1. pants
            Īstenošanas regulas (ES) Nr. 433/2012 16. pantu aizstāj ar šādu:

                  “16. pants

                     Nosūtīšana
                     NEAFC
                     sekretāram

                     1.   Regulas (ES) Nr. 1236/2010 12. panta 2. punktā minētie datu apmaiņas formāti un datu komunikācijas sistēmas, kas jāizmanto, pārraidot ziņojumus un informāciju NEAFC sekretāram, līdz 3. punktā minētajam datumam turpina atbilst šīs regulas X pielikumā izklāstītajiem noteikumiem; atbilstošie kodi, kas jāizmanto saziņai ar NEAFC sekretāru, ir noteikti XI pielikumā.

                     2.   Dalībvalstis līdz 2020. gada 1. novembrim pabeidz visus vajadzīgos tehniskos priekšdarbus, kas nodrošina iespēju ziņojumu un informācijas pārraidīšanā NEAFC sekretāram izmantot šādus datu apmaiņas formātus un datu komunikācijas sistēmas:

                                 a)

                                 formāts, ko izmanto apmaiņā ar zvejas žurnāla datiem, iepriekšēja paziņojuma datiem, pārkraušanas deklarācijas datiem un izkraušanas deklarācijas datiem, ir zvejas darbību domēna XML shēmas definīcija, kas pamatojas uz UN/FLUX P1000-3 standartu. Datu apmaiņa notiek atbilstoši NEAFC pieņemtajam FLUX zvejas darbību datu apmaiņas standarta īstenošanas dokumentam;

                                 b)

                                 formāts, ko izmanto kuģu monitoringa sistēmas datu paziņošanā, ir kuģa pozīcijas domēna XML shēmas definīcija, kas pamatojas uz UN/FLUX P1000-7 standartu. Datu apmaiņa notiek atbilstoši NEAFC pieņemtajam FLUX kuģa pozīcijas datu apmaiņas standarta īstenošanas dokumentam.

                     3.   Datu apmaiņas formātus un datu komunikācijas sistēmas, kas minētas 2. punktā, dalībvalstis izmanto no datuma, kuru Komisija paziņo pēc attiecīgā NEAFC lēmuma pieņemšanas. Datu apmaiņa notiek atbilstoši NEAFC pieņemtajiem FLUX īstenošanas dokumentiem.

                     4.   Atkāpjoties no 1. un 3. punkta, datu apmaiņas formātu, kas minēts 2. punkta b) apakšpunktā, kuģu monitoringa sistēmas datu paziņošanā dalībvalstis drīkst izmantot, tiklīdz šī regula ir stājusies spēkā. Dalībvalstis informē Komisiju par datumu, no kura tās izmantos jauno datu apmaiņas formātu.”

            2. pants
            Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 3. februārī

                  Komisijas vārdā –

                  Priekšsēdētāja

               Ursula VON DER LEYEN

            (1)  OV L 348, 31.12.2010., 17. lpp.

            (2)  Komisijas 2012. gada 23. maija Īstenošanas regula (ES) Nr. 433/2012, ar ko paredz sīki izstrādātus noteikumus par to, kā piemērojama Eiropas Parlamenta un Padomes Regula (ES) Nr. 1236/2010 par kontroles un noteikumu izpildes shēmu, kura piemērojama apgabalā, uz ko attiecas Konvencija par turpmāko daudzpusējo sadarbību Ziemeļaustrumu Atlantijas zvejniecībā (OV L 136, 25.5.2012., 41. lpp.).

            (3)  Ziņojums par NEAFC 37. gadskārtējo sanāksmi (2018. gada 13.–16. novembris), 12.7. punkts.


title: Komisijas Īstenošanas regula (ES) 2020/147 (2020. gada 3. februāris) par atļauju Saccharomyces cerevisiae CNCM I-4407 preparātu lietot par barības piedevu atšķirtiem sivēniem, sivēnmātēm (labvēlīgai ietekmei uz zīdāmiem sivēniem) un piena govīm un ar ko groza Regulas (EK) Nr. 2148/2004, (EK) Nr. 1288/2004 un (EK) Nr. 1811/2005 (atļaujas turētājs S.I. Lesaffre) (Dokuments attiecas uz EEZ)

text:
                  4.2.2020

                  LV

                  Eiropas Savienības Oficiālais Vēstnesis

                  L 31/7

         KOMISIJAS ĪSTENOŠANAS REGULA (ES) 2020/147
         (2020. gada 3. februāris)
         par atļauju Saccharomyces cerevisiae CNCM I-4407 preparātu lietot par barības piedevu atšķirtiem sivēniem, sivēnmātēm (labvēlīgai ietekmei uz zīdāmiem sivēniem) un piena govīm un ar ko groza Regulas (EK) Nr. 2148/2004, (EK) Nr. 1288/2004 un (EK) Nr. 1811/2005 (atļaujas turētājs S.I. Lesaffre)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:

                     (1)

                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība.

                     (2)

                     Regulas (EK) Nr. 1831/2003 10. panta 2. punktā paredzēts, ka piedevas, kuru lietošana atļauta saskaņā ar Padomes Direktīvu 70/524/EEK (2), jāizvērtē atkārtoti.

                     (3)

                     Saskaņā ar Direktīvu 70/524/EEK Saccharomyces cerevisiae CNCM I-4407 (iepriekš Saccharomyces cerevisiae NCYC Sc 47) preparātu bez termiņa ierobežojuma ar Komisijas Regulu (EK) Nr. 2148/2004 (3) atļāva lietot par barības piedevu atšķirtiem sivēniem, ar Komisijas Regulu (EK) Nr. 1288/2004 (4) – sivēnmātēm un ar Komisijas Regulu (EK) Nr. 1811/2005 (5) – piena govīm. Pēc tam saskaņā ar Regulas (EK) Nr. 1831/2003 10. panta 1. punktu minēto preparātu kā esošu barības līdzekli iekļāva Lopbarības piedevu reģistrā.

                     (4)

                     Saskaņā ar Regulas (EK) Nr. 1831/2003 10. panta 2. punktu tika iesniegts pieteikums par Saccharomyces cerevisiae CNCM I-4407 (iepriekš Saccharomyces cerevisiae NCYC Sc 47) preparāta atkārtotu izvērtēšanu lietošanai par barības piedevu atšķirtiem sivēniem, sivēnmātēm un piena govīm. Pieteikuma iesniedzējs lūdza minēto piedevu klasificēt piedevu kategorijā “zootehniskās piedevas”. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

                     (5)

                     Eiropas Pārtikas nekaitīguma iestāde (“Iestāde”) 2019. gada 22. janvāra atzinumā (6) secināja, ka, ievērojot ierosinātos lietošanas nosacījumus, preparātam Saccharomyces cerevisiae CNCM I-4407 nav kaitīgas ietekmes uz dzīvnieku veselību, cilvēka veselību vai vidi. Iestāde uzskatīja, ka piedeva var uzlabot produktivitātes rādītājus atšķirtiem sivēniem un sivēnmātēm, lai iegūtu labvēlīgu ietekmi uz zīdāmiem sivēniem. Tā arī secināja, ka divos pētījumos ir noskaidrots, ka piedeva pozitīvi ietekmē piena govju produktivitāti. Iestāde neuzskata, ka jāparedz īpašas prasības veikt uzraudzību pēc pārdošanas. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.

                     (6)

                     Jau ir pierādīts, ka šī piedeva spēj uzlabot produktivitātes rādītājus citām slaucamu atgremotāju sugām, proti, piena kazām, piena aitām un piena bifeļiem, un tika uzskatīts, ka nosacījumi par tās lietderīgumu attiecībā uz piena govīm jau ir izpildīti, ņemot vērā abu in vivo pētījumu rezultātus.

                     (7)

                        Saccharomyces cerevisiae CNCM I-4407 preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc šo preparātu būtu jāļauj lietot atbilstīgi šīs regulas pielikumam.

                     (8)

                     Piešķirot jaunu atļauju saskaņā ar Regulu (EK) Nr. 1831/2003, būtu attiecīgi jāgroza Regulas (EK) Nr. 2148/2004, (EK) Nr. 1288/2004 un (EK) Nr. 1811/2005.

                     (9)

                     Nekaitīguma apsvērumi neprasa atļaujas nosacījumu grozījumus piemērot nekavējoties, tāpēc ir lietderīgi noteikt pārejas periodu, lai ieinteresētās personas varētu sagatavoties no atļaujas izrietošo jauno prasību izpildei.

                     (10)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Pielikumā norādīto preparātu, kas iekļauts piedevu kategorijā “zootehniskās piedevas” un funkcionālajā grupā “zarnu floras stabilizatori”, ir atļauts lietot par piedevu dzīvnieku ēdināšanā, ievērojot minētajā pielikumā izklāstītos nosacījumus.

            2. pants
            Regulas (EK) Nr. 2148/2004 II pielikumā ierakstu E 1702 par piedevu Saccharomyces cerevisiae NCYC Sc 47 svītro.

            3. pants
            Regulas (EK) Nr. 1288/2004 I pielikumā ierakstu E 1702 par piedevu Saccharomyces cerevisiae NCYC Sc 47 svītro.

            4. pants
            Regulas (EK) Nr. 1811/2005 III pielikumā ierakstu E 1702 par piedevu Saccharomyces cerevisiae NCYC Sc 47 svītro.

            5. pants
            Tādu pielikumā norādīto preparātu un šo preparātu saturošo barību, kuri ražoti un marķēti pirms 2020. gada 24. augusta, saskaņā ar noteikumiem, kas bija piemērojami pirms 2020. gada 24. februāra, arī turpmāk drīkst laist tirgū un izmantot, līdz beidzas esošie krājumi.

            6. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 3. februārī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 268, 18.10.2003., 29. lpp.

            (2)  Padomes 1970. gada 23. novembra Direktīva 70/524/EEK par barības piedevām (OV L 270, 14.12.1970., 1. lpp.).

            (3)  Komisijas 2004. gada 16. decembra Regula (EK) Nr. 2148/2004 par pastāvīgu un pagaidu atļauju izmantot dzīvnieku barībā konkrētas piedevas un atļauju izmantot jau atļautu jaunu piedevu (OV L 370, 17.12.2004., 24. lpp.).

            (4)  Komisijas 2004. gada 14. jūlija Regula (EK) Nr. 1288/2004 par pastāvīgu atļauju izmantot dzīvnieku barībā dažas piedevas un pagaidu atļauju izmantot jau atļautu jaunu dzīvnieku barības piedevu (OV L 243, 15.7.2004., 10. lpp.).

            (5)  Komisijas 2005. gada 4. novembra Regula (EK) Nr. 1811/2005 par pastāvīgu atļauju izmantot dažas dzīvnieku barības piedevas un par pagaidu atļauju jau atļautas dzīvnieku barības piedevas jaunam lietojumam (OV L 291, 5.11.2005., 12. lpp.).

            (6)  EFSA Journal, 2019; 17(3):5600.

            PIELIKUMS

                        Piedevas identifikācijas numurs

                        Atļaujas turētāja nosaukums

                        Piedeva

                        Sastāvs, ķīmiskā formula, apraksts, analītiskā metode

                        Dzīvnieku suga vai kategorija

                        Maksimālais vecums

                        Minimālais saturs

                        Maksimālais saturs

                        Citi noteikumi

                        Atļaujas derīguma termiņš

                        KVV uz kg kompleksās barības ar mitruma saturu 12 %

                           Kategorija “zootehniskās piedevas”. Funkcionālā grupa “zarnu floras stabilizatori”

                        4b1702

                        S.I. Lesaffre

                           Saccharomyces cerevisiae CNCM I-4407

                           Piedevas sastāvs

                           Saccharomyces cerevisiae CNCM I-4407 preparāts, kas satur vismaz
                        5 × 109 KVV/g piedevas
                        Cietā veidā

                           Aktīvās vielas raksturojums

                        Dzīvotspējīgas Saccharomyces cerevisiae CNCM I-4407 šūnas

                           Analītiskā metode  (1)

                        Skaitīšana: Petri trauciņa un iejaukuma metode, izmantojot rauga ekstrakta – dekstrozes – hloramfenikola agaru (EN 15789:2009).
                        Identifikācija: polimerāzes ķēdes reakcijas (PĶR) metode CEN/TS 15790:2008.

                        Sivēni (atšķirti)
                        Sivēnmātes

                        —

                        5 × 109

                                    1.

                                    Piedevas un premiksa lietošanas norādījumos norāda glabāšanas apstākļus un noturību pret termisku apstrādi.

                                    2.

                                    Piedevu izmanto sivēnmātēm paredzētā barībā, lai iegūtu labvēlīgu ietekmi uz zīdāmiem sivēniem.

                                    3.

                                    Barības apritē iesaistītie uzņēmēji nosaka piedevas un premiksu lietotājiem tādas darbības procedūras un organizatoriskos pasākumus, kas vajadzīgi, lai novērstu iespējamos riskus, ko rada to lietošana. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, tostarp elpceļu aizsarglīdzekļus.

                        24.2.2030.

                        Piena govis

                        4 × 108

               (1)  Sīkāka informācija par analītiskajām metodēm ir pieejama references laboratorijas vietnē: https://ec.europa.eu/jrc/en/eurl/feed-additives/evaluation-reports.


title: Komisijas Īstenošanas regula (ES) 2020/160 (2020. gada 5. februāris) par atļauju raudenes eļļas, ķimeņu eļļas, karvakrola, metilsalicilāta un L-mentola preparātu lietot par atšķirtu sivēnu barības piedevu (atļaujas turētājs Biomin GmbH) (Dokuments attiecas uz EEZ)

text:
                  6.2.2020

                  LV

                  Eiropas Savienības Oficiālais Vēstnesis

                  L 34/25

         KOMISIJAS ĪSTENOŠANAS REGULA (ES) 2020/160
         (2020. gada 5. februāris)
         par atļauju raudenes eļļas, ķimeņu eļļas, karvakrola, metilsalicilāta un L-mentola preparātu lietot par atšķirtu sivēnu barības piedevu (atļaujas turētājs Biomin GmbH)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:

                     (1)

                     Regula (EK) Nr. 1831/2003 nosaka, ka piedevu lietošanai dzīvnieku ēdināšanā vajadzīga atļauja, un paredz šādas atļaujas piešķiršanas pamatojumu un kārtību.

                     (2)

                     Saskaņā ar Regulas (EK) Nr. 1831/2003 7. pantu tika iesniegts raudenes eļļas, ķimeņu eļļas, karvakrola, metilsalicilāta un L-mentola preparāta atļaujas pieteikums. Pieteikumam bija pievienotas minētās regulas 7. panta 3. punktā prasītās ziņas un dokumenti.

                     (3)

                     Minētais pieteikums attiecas uz atļauju raudenes eļļas, ķimeņu eļļas, karvakrola, metilsalicilāta un L-mentola preparātu lietot par atšķirtu sivēnu barības piedevu, kas klasificējama piedevu kategorijā “Zootehniskās piedevas”.

                     (4)

                     Eiropas Pārtikas nekaitīguma iestāde (“Iestāde”) 2019. gada 2. aprīļa atzinumā (2) secināja, ka ar piedāvātajiem lietošanas nosacījumiem raudenes eļļas, ķimeņu eļļas, karvakrola, metilsalicilāta un L-mentola preparātam nav kaitīgas ietekmes ne uz dzīvnieku veselību, ne patērētāja drošību, ne vidi. Tā arī secināja, ka lietotāja eksponētība ieelpojot ir maz ticama un ka nevar izdarīt secinājumu par ādas vai acu sensibilizāciju. Tāpēc Komisija uzskata, ka būtu jāīsteno pienācīgi aizsargpasākumi, lai nepieļautu nelabvēlīgu ietekmi uz cilvēka, jo īpaši uz piedevas lietotāju, veselību. Iestāde secināja, ka piedeva var būt efektīva zootehnisko parametru uzlabošanā. Iestāde uzskata, ka īpašas prasības uzraudzībai pēc laišanas tirgū noteikt nav vajadzīgs. Tā ir arī verificējusi ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.

                     (5)

                     Raudenes eļļas, ķimeņu eļļas, karvakrola, metilsalicilāta un L-mentola preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc minēto preparātu būtu jāatļauj lietot, kā norādīts šīs regulas pielikumā.

                     (6)

                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Pielikumā specificēto preparātu, kas iekļauts piedevu kategorijā “Zootehniskās piedevas” un funkcionālajā grupā “Citas zootehniskās piedevas”, ir atļauts lietot par dzīvnieku barības piedevu, ievērojot pielikumā izklāstītos nosacījumus.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 5. februārī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 268, 18.10.2003., 29. lpp.

            (2)  EFSA Journal 2019; 17(4):5688.

            PIELIKUMS

                        Piedevas identifikācijas numurs

                        Atļaujas turētāja nosaukums

                        Piedeva

                        Sastāvs, ķīmiskā formula, apraksts, analītiskā metode

                        Dzīvnieku suga vai kategorija

                        Maksimālais vecums

                        Minimālais saturs

                        Maksimālais saturs

                        Citi noteikumi

                        Atļaujas derīguma termiņš

                        mg piedevas/kg kompleksās barības ar mitruma saturu 12 %

                           Zootehnisko piedevu kategorija. Funkcionālā grupa: citas zootehniskās piedevas (zootehnisko parametru uzlabošana)

                        4d19

                        Biomin GmbH

                        Raudenes eļļa, ķimeņu eļļa, karvakrols, metilsalicilāts un L-mentols

                           Piedevas sastāvs

                        Preparāts ar šādu sastāvu:

                                    —

                                    parastās raudenes (Origanum vulgare L.) (60–80 mg/g) un ķimeņu sēklu (Carum carvi L.) (5–10 mg/g) ēteriskās eļļas,

                                    —

                                    karvakrols (60–80 mg/g), metilsalicilāts (10–40 mg/g) un L-mentols (30–55 mg/g)

                              Cietā veidā

                        Atšķirti sivēni

                        —

                        75

                        125

                                    1.

                                    Piedevas un premiksu lietošanas norādījumos norāda glabāšanas nosacījumus un noturību pret termisku apstrādi.

                                    2.

                                    Piedevas un premiksu lietotājiem barības apritē iesaistītie uzņēmēji nosaka tādas darbības procedūras un organizatoriskos pasākumus, kas vajadzīgi, lai novērstu iespējamos riskus, ko rada piedevas un premiksu lietošana. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, t. sk. ādas un acu aizsarglīdzekļus.

                        2030. gada 26. februāris

                           Aktīvās vielas raksturojums

                        Parastās raudenes eļļa (Origanum vulgare L.) (CAS numurs: 8007-11-2) ar linaloola saturu 1,8–16 mg/g
                        Ķimeņu sēklu eļļa (Carum carvi L.) (CAS numurs: 8000-42-8) ar D-karvona saturu 2,5–6,5 mg/g
                        Karvakrola eļļa (CAS numurs: 499-75-2) ≥ 99 % ar karvakrola saturu 95–140 mg/g (no raudenes un tīra karvakrola)
                        Metilsalicilāts (CAS numurs: 119-36-8)
                        L-mentols (CAS numurs: 2216-51-8)

                           Analītiskā metode
                            (1)

                        Aktīvās vielas kvantitatīva noteikšana barības piedevā: gāzhromatogrāfija kopā ar liesmas jonizācijas noteikšanu (GC-FID).

               (1)  Sīkāka informācija par analītiskajām metodēm ir pieejama šajā references laboratorijas vietnē: https://ec.europa.eu/jrc/en/eurl/feed-additives/evaluation-reports.


title: Komisijas Īstenošanas regula (ES) 2020/463 (2020. gada 24. marts) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Kiwi de Corse” (AĢIN))

text:
                  31.3.2020

                  LV

                  Eiropas Savienības Oficiālais Vēstnesis

                  L 98/1

         KOMISIJAS ĪSTENOŠANAS REGULA (ES) 2020/463
         (2020. gada 24. marts)
         par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Kiwi de Corse” (AĢIN))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
         tā kā:

                     (1)

                     Saskaņā ar Regulas (ES) Nr. 1151/2012 50. panta 2. punkta a) apakšpunktu Francijas pieteikums, kurā lūgts reģistrēt nosaukumu “Kiwi de Corse”, ir publicēts Eiropas Savienības Oficiālajā Vēstnesī (2).

                     (2)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukums “Kiwi de Corse” būtu jāreģistrē,

               IR PIEŅĒMUSI ŠO REGULU.

            1. pants
            Nosaukums “Kiwi de Corse” (AĢIN) ar šo tiek ierakstīts reģistrā.
            Pirmajā daļā minētais nosaukums apzīmē produktu, kas pieder pie 1.6. grupas “Svaigi vai pārstrādāti augļi, dārzeņi un labība” saskaņā ar Komisijas Īstenošanas regulas (ES) Nr. 668/2014 (3) XI pielikumu.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 24. martā

                  Komisijas

                  un tās priekšsēdētājas vārdā –

                  Komisijas loceklis

               Janusz WOJCIECHOWSKI

            (1)  OV L 343, 14.12.2012., 1. lpp.

            (2)  OV C 403, 29.11.2019., 74. lpp.

            (3)  Komisijas 2014. gada 13. jūnija Īstenošanas regula (ES) Nr. 668/2014, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).


title: Komisijas Īstenošanas regula (ES) 2020/466 (2020. gada 30. marts) par pagaidu pasākumiem ar mērķi ierobežot riskus cilvēka, dzīvnieku un augu veselībai un dzīvnieku labturībai laikā, kad koronavīrusa izraisītās slimības Covid-19 dēļ ir nopietni traucēta dalībvalstu kontroles sistēmu darbība (Dokuments attiecas uz EEZ)

text:
                  31.3.2020

                  LV

                  Eiropas Savienības Oficiālais Vēstnesis

                  L 98/30

         KOMISIJAS ĪSTENOŠANAS REGULA (ES) 2020/466
         (2020. gada 30. marts)
         par pagaidu pasākumiem ar mērķi ierobežot riskus cilvēka, dzīvnieku un augu veselībai un dzīvnieku labturībai laikā, kad koronavīrusa izraisītās slimības Covid-19 dēļ ir nopietni traucēta dalībvalstu kontroles sistēmu darbība
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2017. gada 15. marta Regulu (ES) 2017/625 par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula) (1), un jo īpaši tās 141. panta 1. punktu,
         tā kā:

                     (1)

                     Regula (ES) 2017/625 cita starpā nosaka, kā dalībvalstu kompetentajām iestādēm jāveic oficiālās kontroles un citas oficiālās darbības. Tā arī Komisiju pilnvaro ar īstenošanas aktu pieņemt piemērotus pagaidu pasākumus, kas nepieciešami, lai ierobežotu riskus (cita starpā) cilvēka, dzīvnieku un augu veselībai un dzīvnieku labturībai, ja tai ir liecības, ka kādas dalībvalsts kontroles sistēmas darbība ir nopietni traucēta.

                     (2)

                     Pašreizējā ar koronavīrusa izraisīto slimību Covid-19 saistītā krīze ārkārtēji un nepieredzēti apdraud dalībvalstu spēju pilnīgi veikt oficiālās kontroles un citas oficiālās darbības tā, kā prasa ES tiesību akti.

                     (3)

                     Dokumentā “Vadlīnijas par robežu pārvaldības pasākumiem veselības aizsardzībai un preču un pamatpakalpojumu pieejamības nodrošināšanai” (2) Komisija uzsvēra, ka pašreizējā situācijā nedrīkstētu tikt traucēta raita vienotā tirgus darbība. Turklāt dalībvalstīm būtu aizvien jānodrošina preču aprite.

                     (4)

                     Regula (ES) 2017/625 dalībvalstīm paredz pienākumu izveidot kontroles sistēmu, ko veido kompetentās iestādes, kuras nozīmētas veikt oficiālās kontroles un citas oficiālās darbības. Konkrētāk, minētās regulas 5. panta 1. punkta e) apakšpunkts paredz, ka kompetentajām iestādēm “ir vai ir pieejams pietiekams tāds atbilstīgi kvalificēts un pieredzējis personāls, lai oficiālās kontroles un citas oficiālās darbības varētu veikt efektīvi un lietderīgi”.

                     (5)

                     Sakarā ar pašreizējo krīzi, kas saistīta ar Covid-19, dalībvalstis nolūkā aizsargāt cilvēka veselību ir ieviesušas vērā ņemamus iedzīvotāju pārvietošanās ierobežojumus.

                     (6)

                     Vairākas dalībvalstis ir Komisiju informējušas par to, ka šo pārvietošanās ierobežojumu dēļ to iespējas oficiālo kontroļu un citu oficiālo darbību veikšanai nosūtīt tam piemērotu personālu, kā prasa Regula (ES) 2017/625, ir krietni mazinājušās.

                     (7)

                     Vairākas dalībvalstis Komisiju informējušas tieši par grūtībām veikt oficiālās kontroles un citas oficiālās darbības, kam vajadzīga kontroles personāla fiziska klātbūtne. Konkrētāk, radušās problēmas ar dzīvnieku klīnisko izmeklēšanu, noteiktām dzīvnieku izcelsmes produktu, augu un augu produktu un nedzīvnieku izcelsmes pārtikas un barības pārbaudēm, kā arī paraugu testēšanu dalībvalstu nozīmētās oficiālajās laboratorijās.

                     (8)

                     ES tiesību akti, kas reglamentē dzīvu dzīvnieku un reproduktīvo produktu tirdzniecību vienotajā tirgū, it sevišķi Padomes direktīvas 64/432/EEK (3), 88/407/EEK (4), 89/556/EEK (5), 90/429/EEK (6), 91/68/EEK (7), 92/65/EEK (8), 2006/88/EK (9), 2009/156/EK (10) un 2009/158/EK (11), nosaka, ka dzīvnieku un reproduktīvo produktu sūtījumiem visā laikā, kad notiek to pārvietošana no vienas dalībvalsts uz citu, līdzi jābūt veterināro sertifikātu oriģināliem.

                     (9)

                     Vairākas dalībvalstis turklāt Komisiju informējušas, ka pašlaik nav iespējams atbilstīgi ES tiesību aktiem veikt oficiālās kontroles un citas oficiālās darbības, kuru ietvaros jāparaksta un jāizdod oficiālo sertifikātu un oficiālo apliecinājumu papīra oriģināli, kas būtu jādod līdzi dzīvnieku un reproduktīvo produktu sūtījumiem, kurus pārvieto no vienas dalībvalsts uz citu vai Savienībā ieved.

                     (10)

                     Tāpēc, ņemot vērā to, kā reģistrēti lietotāji izmanto Tirdzniecības kontroles un ekspertu sistēmu (TRACES), kas minēta Komisijas Īstenošanas regulā (ES) 2019/1715 (12), un arī to, ka sistēmā TRACES pašlaik nav tehniski iespējams izdot elektroniskus sertifikātus, kā paredzēts minētajā Īstenošanas regulā, būtu pagaidu kārtā jāatļauj alternatīva oficiālo sertifikātu un oficiālo apliecinājumu papīra oriģinālu uzrādīšanai. Šī alternatīva nedrīkstētu skart operatoriem Regulā (ES) 2017/625 noteikto pienākumu uzrādīt dokumentu oriģinālus, ja tas ir tehniski iespējams.

                     (11)

                     Ņemot vērā šos īpašos apstākļus, būtu jāveic pasākumi, kas novērstu nopietnus apdraudējumus kompetento iestāžu personāla veselībai, reizē nepieļaujot arī no dzīvniekiem, augiem un to produktiem izrietošos riskus cilvēka, dzīvnieku un augu veselībai un neapdraudot ar dzīvnieku labturību saistīto risku novēršanu. Vienlaikus būtu jānodrošina, ka atbilstoši Savienības lauksaimniecības un pārtikas ķēdes tiesību aktiem pienācīgi darbojas vienotais tirgus.

                     (12)

                     Tas nozīmē, ka dalībvalstīm, kam ir nopietnas grūtības izmantot savas esošās kontroles sistēmas, vajadzētu būt iespējai piemērot šajā regulā noteiktos pagaidu pasākumus tādā mērā, lai varētu ierobežot attiecīgos nopietnos to kontroles sistēmu traucējumus. Dalībvalstīm būtu jāveic visi vajadzīgie pasākumi, lai nopietnos kontroles sistēmu darbības traucējumus iespējami drīz novērstu.

                     (13)

                     Dalībvalstīm, kas piemēro šajā regulā paredzētos pagaidu pasākumus, par to būtu jāinformē Komisija un pārējās dalībvalstis un tās jāinformē arī par pasākumiem, kas veikti, lai novērstu grūtības veikt oficiālās kontroles un citas oficiālās darbības saskaņā ar Regulu (ES) 2017/625.

                     (14)

                     Lai atvieglotu oficiālo kontroļu un citu oficiālo darbību plānošanu un izpildi ar Covid-19 saistītās krīzes laikā, šai regulai vajadzētu būt piemērojamai divus mēnešus. Ņemot vērā no vairākām dalībvalstīm saņemto informāciju, kas vedina domāt, ka pagaidu pasākumi būtu jāparedz nekavējoties, šai regulai būtu jāstājas spēkā nākamajā dienā pēc tās publicēšanas.

                     (15)

                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Šī regula nosaka pagaidu pasākumus, kas vajadzīgi, lai ierobežotu plašus riskus cilvēka, dzīvnieku un augu veselībai un dzīvnieku labturībai, sakarā ar nopietniem dalībvalstu kontroles sistēmu darbības traucējumiem ar Covid-19 saistītās krīzes dēļ.

            2. pants
            Dalībvalstis, kas vēlas piemērot šajā regulā paredzētos pagaidu pasākumus, par to informē Komisiju un pārējās dalībvalstis un tās informē arī par pasākumiem, kas veikti, lai novērstu grūtības veikt oficiālās kontroles un citas oficiālās darbības saskaņā ar Regulu (ES) 2017/625.

            3. pants
            Oficiālās kontroles un citas oficiālās darbības izņēmuma kārtā drīkst veikt viena vai vairākas fiziskas personas, kuras kompetentā iestāde pilnvarojusi tās veikt, pamatojoties uz šo personu kvalifikācijām, apmācību un praktisko pieredzi, kuras ar jebkādiem pieejamiem saziņas līdzekļiem ir saziņā ar kompetento iestādi un kurām ir pienākums šo oficiālo kontroļu un citu oficiālo darbību veikšanas kontekstā pildīt kompetentās iestādes norādījumus. Šādas personas rīkojas objektīvi, un tām attiecībā uz oficiālajām kontrolēm un citām to veiktām oficiālajām darbībām nav nekāda interešu konflikta.

            4. pants
            Oficiālās kontroles un citas oficiālās darbības ar oficiālajiem sertifikātiem un oficiālajiem apliecinājumiem izņēmuma kārtā var izdarīt, veicot šādu sertifikātu vai apliecinājumu oriģināla elektroniskās kopijas vai sistēmā TRACES elektroniskā formā izveidota un iesniegta sertifikāta vai apliecinājuma oficiālo kontroli, ja vien persona, kas atbild par oficiālā sertifikāta vai oficiālā apliecinājuma uzrādīšanu, kompetentajai iestādei iesniedz paziņojumu, kas apliecina, ka oficiālā sertifikāta vai oficiālā apliecinājuma oriģināls tiks iesniegts tik drīz, cik tehniski iespējams. Veicot šādas oficiālās kontroles un citas oficiālās darbības, kompetentā iestāde ņem vērā attiecīgo dzīvnieku un preču neatbilstības risku un operatoru līdzšinējo sniegumu, proti, attiecībā uz šiem operatoriem veikto oficiālo kontroļu iznākumu un to, kā tie ievēro Regulas (ES) 2017/625 1. panta 2. punktā minētos noteikumus.

            5. pants
            Oficiālās kontroles un citas oficiālās darbības izņēmuma kārtā drīkst veikt šādi:

                        a)

                        analīzes, testēšanu un diagnostiku, kas jāveic oficiālajām laboratorijām, drīkst veikt jebkura laboratorija, kuru šim nolūkam pagaidu kārtā nozīmējusi kompetentā iestāde;

                        b)

                        Regulas (ES) 2017/625 14. pantā minēto oficiālo kontroļu metožu un paņēmienu kontekstā fiziskas tikšanās ar operatoriem un to personālu drīkst aizstāt ar pieejamiem distanciālās saziņas jeb tālsaziņas līdzekļiem.

            6. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            To piemēro līdz 2020. gada 1. jūnijam.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 30. martā

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 95, 7.4.2017., 1. lpp.

            (2)  C(2020) 1753 final, 2020. gada 16. marts.

            (3)  Padomes 1964. gada 26. jūnija Direktīva 64/432/EEK par dzīvnieku veselības problēmām, kas ietekmē liellopu un cūku tirdzniecību Kopienā (OV 121, 29.7.1964., 1977./64. lpp.).

            (4)  Padomes 1988. gada 14. jūnija Direktīva 88/407/EEK par dzīvnieku veselības prasībām, kas piemērojamas Kopienas iekšējā tirdzniecībā ar sasaldētu mājas liellopu spermu un tās ievedumiem (OV L 194, 22.7.1988., 10. lpp.).

            (5)  Padomes 1989. gada 25. septembra Direktīva 89/556/EEK par dzīvnieku veselības nosacījumiem, kas reglamentē Kopienas iekšējo tirdzniecību ar liellopu sugu mājdzīvnieku embrijiem un to importu no trešām valstīm (OV L 302, 19.10.1989., 1. lpp.).

            (6)  Padomes 1990. gada 26. jūnija Direktīva 90/429/EEK, ar ko nosaka dzīvnieku veselības prasības, kas piemērojamas Kopienas iekšējā tirdzniecībā ar cūku sugu mājdzīvnieku spermu un tās importu (OV L 224, 18.8.1990., 62. lpp.).

            (7)  Padomes 1991. gada 28. janvāra Direktīva 91/68/EEK par dzīvnieku veselības prasībām, kas ietekmē aitu un kazu tirdzniecību Kopienā (OV L 46, 19.2.1991., 19. lpp.).

            (8)  Padomes 1992. gada 13. jūlija Direktīva 92/65/EEK, ar ko paredz dzīvnieku veselības prasības attiecībā uz tādu dzīvnieku, spermas, olšūnu un embriju tirdzniecību un importu Kopienā, uz kuriem neattiecas dzīvnieku veselības prasības, kas paredzētas īpašos Kopienas noteikumos, kuri minēti Direktīvas 90/425/EEK A(I) pielikumā (OV L 268, 14.9.1992., 54. lpp.).

            (9)  Padomes 2006. gada 24. oktobra Direktīva 2006/88/EK par akvakultūras dzīvniekiem un to produktiem izvirzītajām dzīvnieku veselības prasībām, kā arī par konkrētu ūdensdzīvnieku slimību profilaksi un kontroli (OV L 328, 24.11.2006., 14. lpp.).

            (10)  Padomes 2009. gada 30. novembra Direktīva 2009/156/EK par dzīvnieku veselības prasībām attiecībā uz zirgu dzimtas dzīvnieku pārvadāšanu un importu no trešām valstīm (OV L 192, 23.7.2010., 1. lpp.).

            (11)  Padomes 2009. gada 30. novembra Direktīva 2009/158/EK par dzīvnieku veselības nosacījumiem, ar ko reglamentē mājputnu un inkubējamo olu tirdzniecību Kopienā un to ievešanu no trešām valstīm (OV L 343, 22.12.2009., 74. lpp.).

            (12)  Komisijas 2019. gada 30. septembra Īstenošanas regula (ES) 2019/1715, ar ko nosaka noteikumus par oficiālo kontroļu informācijas pārvaldības sistēmas un tās sistēmas komponentu darbību (“IMSOC regula”) (OV L 261, 14.10.2019., 37. lpp.).


title: Komisijas Īstenošanas regula (ES) 2020/975 (2020. gada 6. jūlijs), ar ko atļauj nolīgumus un lēmumus par tirgus stabilizācijas pasākumiem vīna nozarē

text:
                  7.7.2020

                  LV

                  Eiropas Savienības Oficiālais Vēstnesis

                  L 215/13

         KOMISIJAS ĪSTENOŠANAS REGULA (ES) 2020/975
         (2020. gada 6. jūlijs),
         ar ko atļauj nolīgumus un lēmumus par tirgus stabilizācijas pasākumiem vīna nozarē
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1308/2013 (2013. gada 17. decembris), ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 222. pantu,
         tā kā:

                     (1)

                     Savienība ir viens no pasaulē vadošajiem vīna ražotājiem. 2014./2015.–2018./2019. tirdzniecības gadā vidējais vīna ražošanas apjoms Savienībā bija 167,6 miljoni hektolitru. Vīna tirdzniecības gads ilgst no 1. augusta līdz nākamā gada 31. jūlijam. Savienībā atrodas 45 % no visiem pasaulē esošajiem vīnogu audzēšanas apgabaliem, tā ražo 65 % no pasaulē saražotā vīna apjoma, patērē 60 % no globālā vīna patēriņa un eksportē 70 % no visa eksporta uz trešām valstīm. Savienības piecas lielākās vīna ražotājas (ražošanas apjomu dilstošā secībā) ir Itālija, Francija, Spānija, Vācija un Portugāle.

                     (2)

                     Covid-19 pandēmijas apstākļos un dalībvalstīs ieviesto personu plašo pārvietošanās ierobežojumu dēļ vīnkopji un vīna ražotāji ir saskarušies ar ekonomikas traucējumiem, kas ir izraisījuši finansiālas grūtības un naudas plūsmas problēmas.

                     (3)

                     Slimības izplatīšanās un ieviestie pasākumi ierobežojuši darbaspēka pieejamību, un tas negatīvi ietekmēja vīna vīnogu un vīna ražošanas, pārstrādes un transportēšanas posmus.

                     (4)

                     Restorānu, viesnīcu, bāru obligāta slēgšana, kā arī svētku un svinību (piemēram, kāzu, dzimšanas dienu un uzņēmējdarbības pasākumu) atcelšana Savienībā un trešās valstīs uz vairākiem mēnešiem apturēja viesmīlības un ēdināšanas pakalpojumu nozares darbību. Turklāt lielākajā daļā dalībvalstu kopš 2020. gada marta tika būtiski traucēti tūrisma un vīna tūrisma pasākumi, piemēram, degustācijas, gadatirgi, produkta iepirkšana un patēriņš tā ražošanas vietā.

                     (5)

                     Rezultātā ir būtiski izmainījušās vīna pieprasījuma tendences. Patērētāju pieprasījums ir pārorientējies uz vīna patēriņu mājās apstākļos. Lai gan atsevišķu vīna produktu patēriņš mājas apstākļos ir palielinājies, tas nav kompensējis pieprasījuma samazinājumu viesmīlības un ēdināšanas pakalpojumu nozarē.

                     (6)

                     Restorānu un citu viesmīlības iestāžu slēgšana ir izraisījusi vīna ražotāju apgrozījuma samazinājumu. Vācijā vīna ražotāji 2020. gada pirmajā ceturksnī zaudēja 50 % no apgrozījuma, jo restorāniem vīns netika pārdots. Par 23 % ir samazinājusies arī pārdošana specializētajiem vīna veikaliem, kas galvenokārt tirgo augstākās kvalitātes vīnus. Nozares aplēses attiecībā uz situāciju visā Savienībā liecina, ka no 2020. gada marta vidus līdz maija beigām restorānu, bāru un viesnīcu slēgšana ir izraisījusi pārdotā vīna apjoma samazinājumu par 30 % un vērtības samazinājumu par 50 % salīdzinājumā ar pārdošanu pirms slēgšanas.

                     (7)

                     Neraugoties uz atsevišķu pasākumu neseno atvieglošanu un dažu pārvietošanās ierobežojumu pakāpenisku atcelšanu, tai skaitā restorānu un viesmīlības iestāžu darbības atsākšanu, nav paredzams, ka nākamo sešu mēnešu laikā situācija normalizēsies. Restorāniem un citām viesmīlības iestādēm būs jāievēro sociālās distancēšanās nosacījumi, kas ierobežo klientu skaitu. Turklāt daudzās dalībvalstīs joprojām ir spēkā daži ierobežojumi attiecībā uz cilvēku skaitu sabiedriskos sarīkojumos, tostarp privātos pasākumos, tādos kā kāzas, kur tradicionāli patērē vīnu.

                     (8)

                     Paredzams, ka globālais tūrisms, kura apgrozījums 2020. gada otrajā ceturksnī samazināsies par 70 %, nākamajos sešos mēnešos nepieaugs tādā apjomā, lai kompensētu patēriņa trūkumu restorānos periodā, kad bija spēkā plašie pārvietošanās ierobežojumi.

                     (9)

                     Kopumā tiek lēsts, ka Savienībā vīna patēriņš 2019./2020. tirdzniecības gadā samazināsies līdz 108 miljoniem hektolitru. Tas ir vispārējs patēriņa samazinājums par vairāk nekā 8 % 2019./2020. tirdzniecības gadā salīdzinājumā ar vidējo rādītāju iepriekšējos 5 tirdzniecības gados.

                     (10)

                     Savienības vīna nozarei ir īpaši svarīgs eksports uz trešām valstīm. 2019. gadā eksporta kopējais apjoms bija 12,1 miljards EUR. Covid-19 pandēmijas laikā eksportu ir ietekmējušas loģistikas problēmas, kā arī patēriņa apjoma samazinājums, jo pārvietošanas ierobežojumi ir noteikti arī trešās valstīs. Covid-19 pandēmijas uzliesmojums Ķīnā izraisīja ievērojamu ostas pārslodzi gan Ķīnā, gan citur, kā arī daudzu kuģu reisu pilnīgu vai daļēju atcelšanu, līdz ar to konteineru daudzums bija nepietiekams, vedmaksas likmes ievērojami palielinājās un eksportētāji pieredzēja sūtījumu aizkavēšanos. Turklāt Savienības vīna eksportu jau negatīvi ietekmēja palielinātie importa tarifi, ko Amerikas Savienotās Valstis noteica konkrētam vīna importam no Savienības. Kopš 2019. gada oktobra Amerikas Savienotās Valstis, kas ir galvenais Savienības vīna eksporta tirgus, ir noteikušas 25 % ad valorem importa tarifus nedzirkstošajiem Savienībā ražotiem vīniem.

                     (11)

                     Kopumā paredzams, ka Savienības vīna eksports uz trešām valstīm 2019./2020. tirdzniecības gadā samazināsies par 14 % gan salīdzinājumā ar iepriekšējo tirdzniecības gadu, gan salīdzinājumā ar iepriekšējo piecu tirdzniecības gadu vidējo rādītāju. Salīdzinājumā ar 2019. gada maiju 2020. gada maijā ir ievērojami samazinājies Francijā, Itālijā un Spānijā ražotu vīnu eksports uz trešām valstīm: Francija ražotu vīnu eksports uz trešām valstīm apjoma ziņā ir samazinājies par 33 % un vērtības ziņā – par 55 %; Itālijā ražotu vīnu eksports uz trešām valstīm apjoma ziņā ir samazinājies par 22 % un vērtības ziņā – par 26 % un Spānijā ražotu vīnu eksports uz trešām valstīm apjoma ziņā ir samazinājies par 63 % un vērtības ziņā – par 43 %. Balstoties uz tiem pašiem atsauces periodiem, tika īpaši ietekmēts dzirkstošo vīnu eksports. Saskaņā ar vīna nozares aplēsēm 2020. gada maijā Champagne eksports uz Amerikas Savienotajām Valstīm un Ķīnu ir samazinājies par 64 % apjoma ziņā un par 55 % vērtības ziņā, Prosecco eksports uz trešām valstīm ir samazinājies par 27 % apjoma ziņā un par 32 % vērtības ziņā, bet Cava eksports uz trešām valstīm ir samazinājies par 40 % apjoma un vērtības ziņā.

                     (12)

                     Turklāt patlaban uzglabāšanā esošā vīna apjoms ir ļoti liels, jo 2018./2019. tirdzniecības gads ir bijis īpaši ražīgs –174,4 miljoni hektolitru, kas 2019./2020. tirdzniecības gada sākuma krājumus (salīdzinājumā ar 2018./2019. tirdzniecības gadu) palielināja par 14 %. Nepārdotais vīns būs jāuzglabā.

                     (13)

                     Iepriekš minētie apstākļi liek šos notikumus kvalificēt par būtiskas tirgus nelīdzsvarotības periodu.

                     (14)

                     Lai šajā būtiskas tirgus nelīdzsvarotības periodā vīnkopjiem un vīna ražotājiem palīdzētu rast līdzsvaru, ir lietderīgi lauksaimniekiem, lauksaimnieku apvienībām vai šādu apvienību asociācijām, vai atzīto ražotāju organizācijām, atzīto ražotāju organizāciju apvienībām un atzīto starpnozaru organizācijām atļaut pagaidu kārtā uz 6 mēnešiem slēgt nolīgumus un lēmumus attiecībā uz vīna vīnogu un vīna ražošanu. Tas attiecas uz šādiem pasākumiem: i) pārveide un pārstrāde, ii) uzglabāšana, iii) kopīga veicināšana, iv) kvalitātes prasības un v) ražošanas pagaidu plānošana.

                     (15)

                     Šādi nolīgumi un lēmumi varētu ietvert, piemēram, turpmāk minētās darbības: i) vīna pārstrāde citiem mērķiem, piemēram, vīna destilācija spirtā, ii) uzglabāšanas iespēju radīšana un atrašana, lai palielinātu uzglabājamā vīna apjomu, iii) vīna patēriņa veicināšana, iv) vienošanās par kvalitātes prasībām, kas ierobežotu vīna tirdzniecību, atļaujot tikai tādus vīnus, kas atbilst attiecīgajām prasībām, un v) plānošanas pasākumi, lai samazinātu nākamās ražas apjomus.

                     (16)

                     Nolīgumi vai lēmumi būtu jāatļauj pagaidu kārtā uz 6 mēnešu periodu. Ražas novākšanas periods 2020./2021. tirdzniecības gadā, kas sākas 2020. gada augustā, un gada nogales svētku periods, kurā parasti patērē un eksportē augstas kvalitātes vīnus un dzirkstošos vīnus, ir periodi, kuros minētajiem pasākumiem varētu būt vislielākā ietekme.

                     (17)

                     Saskaņā ar Regulas (ES) Nr. 1308/2013 222. panta 1. punkta pirmo daļu atļauja ir jāpiešķir ar nosacījumu, ka tā neapdraud iekšējā tirgus darbību un ka nolīgumu un lēmumu mērķis ir vienīgi stabilizēt nozari. Šie īpašie nosacījumi neaptver nolīgumus un lēmumus, kas tieši vai netieši novestu pie tirgu sadalīšanas, diskriminācijas valstspiederības dēļ vai fiksētu cenu noteikšanas. Ja nolīgumi un lēmumi šiem nosacījumiem neatbilst vai vairs neatbilst, ir piemērojams Līguma 101. panta 1. punkts.

                     (18)

                     Ņemot vērā to, ka būtiska tirgus nelīdzsvarotība ir vērojama visā Savienībā, šajā regulā paredzētajai atļaujai būtu jāattiecas uz visu Savienības teritoriju.

                     (19)

                     Lai dalībvalstis varētu novērtēt to, vai nolīgumi un lēmumi, kas attiecas uz vīna vīnogu un vīna ražošanu, neapdraud iekšējā tirgus darbību un to mērķis ir vienīgi stabilizēt vīna nozari, tās dalībvalsts kompetentajām iestādēm (t. sk. šīs valsts konkurences iestādēm), kurā ir vislielākā daļa no aplēstā vīna vīnogu un vīna produkcijas apjoma, ko aptver minētie nolīgumi vai lēmumi, būtu jāsaņem informācija par to, kādi nolīgumi ir noslēgti un kādi lēmumi pieņemti, un par to, kādu vīna vīnogu un vīna produkcijas apjomu un periodu tie aptver.

                     (20)

                     Ņemot vērā lielo tirgus nelīdzsvarotību, nepieciešamību ņemt vērā jau esošos vīna krājumus, patēriņa samazināšanos un eksporta tirgu zaudēšanu un lai palīdzētu vīna nozarei no krīzes atgūties periodā, kad tiek atviegloti ar Covid-19 pandēmiju saistītie ierobežojumi, un līdz pat gada beigām un pēc tām, šai regulai būtu jāstājas spēkā nākamajā dienā pēc tās publicēšanas.

                     (21)

                     Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

               IR PIEŅĒMUSI ŠO REGULU.

            1. pants
            Neskarot Regulas (ES) Nr. 1308/2013 152. panta 1.a punktu, 209. panta 1. punktu un 210. panta 1. punktu lauksaimniekiem, lauksaimnieku apvienībām, šādu apvienību asociācijām, atzītām ražotāju organizācijām, atzītu ražotāju organizāciju apvienībām un atzītām starpnozaru organizācijām ir atļauts slēgt nolīgumus par vīna vīnogu un vīna ražošanu un attiecībā uz vīna vīnogu un vīna ražošanu pieņemt kopīgus lēmumus par pārveidi un pārstrādi, uzglabāšanu, kopīgu veicināšanu, kvalitātes prasībām un ražošanas pagaidu plānošanu 6 mēnešu periodā, kurš sākas šīs regulas spēkā stāšanās dienā.

            2. pants
            Dalībvalstis veic pasākumus, kas vajadzīgi, lai nodrošinātu to, ka 1. pantā minētie nolīgumi un lēmumi neapdraud iekšējā tirgus pienācīgu darbību un to mērķis ir vienīgi stabilizēt vīna nozari.

            3. pants
            Šīs atļaujas ģeogrāfiskā darbības joma ir Savienības teritorija.

            4. pants

               1.   Tiklīdz ir noslēgti nolīgumi vai pieņemti lēmumi, kas minēti 1. pantā, attiecīgie lauksaimnieki, lauksaimnieku apvienības, šādu apvienību asociācijas, atzītās ražotāju organizācijas, atzīto ražotāju organizāciju apvienības un atzītās starpnozaru organizācijas dara zināmus minētos nolīgumus vai lēmumus tās dalībvalsts kompetentajām iestādēm, kurā ir vislielākā daļa no aplēstā vīna vīnogu un vīna produkcijas apjoma, ko aptver minētie nolīgumi vai lēmumi, un norāda šādu informāciju:

                           a)

                           aplēstais vīna vīnogu un vīna produkcijas apjoms, ko aptver nolīgumi vai lēmumi;

                           b)

                           paredzamais īstenošanas periods.

               2.   Ne vēlāk kā 25 dienas pēc 1. pantā minētā sešu mēnešu perioda beigām attiecīgie lauksaimnieki, lauksaimnieku apvienības, šādu apvienību asociācijas, atzītās ražotāju organizācijas, atzīto ražotāju organizāciju apvienības un atzītās starpnozaru organizācijas šā panta 1. punktā minētajām kompetentajām iestādēm dara zināmu vīna vīnogu un vīna produkcijas apjomu, ko faktiski aptver nolīgumi vai lēmumi.

               3.   Saskaņā ar Komisijas Īstenošanas regulu (ES) 2017/1185 (2) dalībvalstis Komisijai paziņo:

                           a)

                           ne vēlāk kā 5 dienas pēc katra viena mēneša perioda beigām – nolīgumus un lēmumus, kas tām minētajā periodā darīti zināmi saskaņā ar 1. punktu;

                           b)

                           ne vēlāk kā 30 dienas pēc 1. pantā minētā sešu mēnešu perioda beigām – pārskatu par to, kādi nolīgumi un lēmumi īstenoti minētajā periodā.

            5. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 6. jūlijā

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 347, 20.12.2013., 671. lpp.

            (2)  Komisijas Īstenošanas regula (ES) 2017/1185 (2017. gada 20. aprīlis), ar ko paredz noteikumus par to, kā Eiropas Parlamenta un Padomes Regulas (ES) Nr. 1307/2013 un (ES) Nr. 1308/2013 piemēro attiecībā uz informācijas un dokumentu paziņošanu Komisijai, un ar ko groza un atceļ vairākas Komisijas regulas (OV L 171, 4.7.2017., 113. lpp.).


title: Komisijas Īstenošanas regula (ES) 2020/1061 (2020. gada 13. jūlijs), ar ko apstiprina specifikācijas grozījumus attiecībā uz aizsargātu ģeogrāfiskās izcelsmes norādi (“Dealurile Sătmarului” (AĢIN))

text:
                  20.7.2020

                  LV

                  Eiropas Savienības Oficiālais Vēstnesis

                  L 232/42

         KOMISIJAS ĪSTENOŠANAS REGULA (ES) 2020/1061
         (2020. gada 13. jūlijs),
         ar ko apstiprina specifikācijas grozījumus attiecībā uz aizsargātu ģeogrāfiskās izcelsmes norādi (“Dealurile Sătmarului” (AĢIN))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 99. pantu,
         tā kā:

                     (1)

                     Komisija ir izskatījusi pieteikumu specifikācijas grozījumu apstiprināšanai attiecībā uz aizsargāto ģeogrāfiskās izcelsmes norādi “Dealurile Sătmarului”, kuru Rumānija iesniegusi saskaņā ar Regulas (ES) Nr. 1308/2013 105. pantu.

                     (2)

                     Komisija, piemērojot Regulas (ES) Nr. 1308/2013 (2) 97. panta 3. punktu, specifikācijas grozījumu apstiprināšanas pieteikumu ir publicējusi Eiropas Savienības Oficiālajā Vēstnesī.

                     (3)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1308/2013 98. pantu.

                     (4)

                     Tāpēc saskaņā ar Regulas (ES) Nr. 1308/2013 99. pantu specifikācijas grozījumi būtu jāapstiprina.

                     (5)

                     Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

               IR PIEŅĒMUSI ŠO REGULU.

            1. pants
            Ar šo tiek apstiprināti Eiropas Savienības Oficiālajā Vēstnesī publicētie specifikācijas grozījumi attiecībā uz nosaukumu “Dealurile Sătmarului” (AĢIN).

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 13. jūlijā

                  Komisijas

                  un tās priekšsēdētājas vārdā –

                  Komisijas loceklis

               Janusz WOJCIECHOWSKI

            (1)  OV L 347, 20.12.2013., 671. lpp.

            (2)  OV C 100, 27.3.2020., 6. lpp.


title: Komisijas Īstenošanas regula (ES) 2020/1337 (2020. gada 21. septembris), ar kuru attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā, apstiprina specifikācijas grozījumu, kurš nav maznozīmīgs (“Casatella Trevigiana” (ACVN))

text:
                  28.9.2020

                  LV

                  Eiropas Savienības Oficiālais Vēstnesis

                  L 313/1

         KOMISIJAS ĪSTENOŠANAS REGULA (ES) 2020/1337
         (2020. gada 21. septembris),
         ar kuru attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā, apstiprina specifikācijas grozījumu, kurš nav maznozīmīgs (“Casatella Trevigiana” (ACVN))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1151/2012 (2012. gada 21. novembris) par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
         tā kā:

                     (1)

                     Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Itālijas pieteikumu specifikācijas grozījuma apstiprināšanai attiecībā uz aizsargāto cilmes vietas nosaukumu “Casatella Trevigiana”, kas reģistrēts saskaņā ar Komisijas Regulu (EK) Nr. 487/2008 (2), kurā grozījumi izdarīti ar Īstenošanas regulu (ES) Nr. 862/2013 (3).

                     (2)

                     Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī (4).

                     (3)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

               IR PIEŅĒMUSI ŠO REGULU.

            1. pants
            Ar šo apstiprina Eiropas Savienības Oficiālajā Vēstnesī publicēto specifikācijas grozījumu attiecībā uz nosaukumu “Casatella Trevigiana” (ACVN).

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 21. septembrī

                  Komisijas

                  un tās priekšsēdētājas vārdā –

                  Komisijas loceklis

               Janusz WOJCIECHOWSKI

            (1)  OV L 343, 14.12.2012., 1. lpp.

            (2)  Komisijas Regula (EK) Nr. 487/2008 (2008. gada 2. jūnijs) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu re ģistrā (Casatella Trevigiana (ACVN)) (OV L 143, 3.6.2008., 12. lpp.).

            (3)  Komisijas Īstenošanas regula (ES) Nr. 862/2013 (2013. gada 5. septembris), ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Casatella Trevigiana (ACVN)) (OV L 240, 7.9.2013., 15. lpp.).

            (4)  OV C 171, 19.5.2020., 29. lpp.


title: Komisijas Īstenošanas regula (ES) 2020/1338 (2020. gada 21. septembris), ar kuru attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā, apstiprina specifikācijas grozījumu, kurš nav maznozīmīgs (“Pecorino Siciliano” (ACVN))

text:
                  28.9.2020

                  LV

                  Eiropas Savienības Oficiālais Vēstnesis

                  L 313/3

         KOMISIJAS ĪSTENOŠANAS REGULA (ES) 2020/1338
         (2020. gada 21. septembris),
         ar kuru attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā, apstiprina specifikācijas grozījumu, kurš nav maznozīmīgs (“Pecorino Siciliano” (ACVN))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1151/2012 (2012. gada 21. novembris) par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
         tā kā:

                     (1)

                     Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Itālijas pieteikumu specifikācijas grozījuma apstiprināšanai attiecībā uz aizsargāto cilmes vietas nosaukumu “Pecorino Siciliano”, kas reģistrēts saskaņā ar Komisijas Regulu (EK) Nr. 1107/96 (2).

                     (2)

                     Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī (3).

                     (3)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

               IR PIEŅĒMUSI ŠO REGULU.

            1. pants
            Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu “Pecorino Siciliano” (ACVN).

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 21. septembrī

                  Komisijas

                  un tās priekšsēdētājas vārdā –

                  Komisijas loceklis

               Janusz WOJCIECHOWSKI

            (1)  OV L 343, 14.12.2012., 1. lpp.

            (2)  Komisijas Regula (EK) Nr. 1107/96 (1996. gada 12. jūnijs) par ģeogrāfiskās izcelsmes norāžu un cilmes vietu nosaukumu reģistrāciju saskaņā ar procedūru, kas izklāstīta Padomes Regulas (EEK) Nr. 2081/92 17. pantā (OV L 148, 21.6.1996., 1. lpp.).

            (3)  OV C 170, 18.5.2020., 27. lpp.


title: Komisijas Īstenošanas regula (ES) 2020/1433 (2020. gada 5. oktobris), ar kuru attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā, apstiprina specifikācijas grozījumu, kurš nav maznozīmīgs (“Pouligny-Saint-Pierre” (ACVN))

text:
                  12.10.2020

                  LV

                  Eiropas Savienības Oficiālais Vēstnesis

                  L 331/19

         KOMISIJAS ĪSTENOŠANAS REGULA (ES) 2020/1433
         (2020. gada 5. oktobris),
         ar kuru attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā, apstiprina specifikācijas grozījumu, kurš nav maznozīmīgs (“Pouligny-Saint-Pierre” (ACVN))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1151/2012 (2012. gada 21. novembris) par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
         tā kā:

                     (1)

                     Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Francijas pieteikumu specifikācijas grozījuma apstiprināšanai attiecībā uz aizsargāto cilmes vietas nosaukumu “Pouligny-Saint-Pierre”, kas reģistrēts saskaņā ar Komisijas Regulu (EK) Nr. 1107/96 (2).

                     (2)

                     Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī (3).

                     (3)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

               IR PIEŅĒMUSI ŠO REGULU.

            1. pants
            Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu “Pouligny-Saint-Pierre” (ACVN).

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 5. oktobrī

                  Komisijas

                  un tās priekšsēdētājas vārdā –

                  Komisijas loceklis

               Janusz WOJCIECHOWSKI

            (1)  OV L 343, 14.12.2012., 1. lpp.

            (2)  Komisijas Regula (EK) Nr. 1107/96 (1996. gada 12. jūnijs) par ģeogrāfiskās izcelsmes norāžu un cilmes vietu nosaukumu reģistrāciju saskaņā ar procedūru, kas izklāstīta Padomes Regulas (EEK) Nr. 2081/92 17. pantā (OV L 148, 21.6.1996., 1. lpp.).

            (3)  OV C 193, 9.6.2020., 34. lpp.


title: Komisijas Īstenošanas regula (ES) 2020/1469 (2020. gada 6. oktobris) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Malostonska kamenica” (ACVN))

text:
                  13.10.2020

                  LV

                  Eiropas Savienības Oficiālais Vēstnesis

                  L 334/1

         KOMISIJAS ĪSTENOŠANAS REGULA (ES) 2020/1469
         (2020. gada 6. oktobris)
         par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Malostonska kamenica” (ACVN))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1151/2012 (2012. gada 21. novembris) par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
         tā kā:

                     (1)

                     Saskaņā ar Regulas (ES) Nr. 1151/2012 50. panta 2. punkta a) apakšpunktu Horvātijas pieteikums, kurā lūgts reģistrēt nosaukumu “Malostonska kamenica”, ir publicēts Eiropas Savienības Oficiālajā Vēstnesī (2).

                     (2)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukums “Malostonska kamenica” būtu jāreģistrē,

               IR PIEŅĒMUSI ŠO REGULU.

            1. pants
            Nosaukums “Malostonska kamenica” (ACVN) ar šo tiek ierakstīts reģistrā.
            Pirmajā daļā minētais nosaukums apzīmē produktu, kas pieder pie 1.7. grupas “Svaigas zivis, gliemji un vēžveidīgie un to izstrādājumi” saskaņā ar Komisijas Īstenošanas regulas (ES) Nr. 668/2014 (3) XI pielikumu.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 6. oktobrī

                  Komisijas

                  un tās priekšsēdētājas vārdā –

                  Komisijas loceklis

               Janusz WOJCIECHOWSKI

            (1)  OV L 343, 14.12.2012., 1. lpp.

            (2)  OV C 204, 18.6.2020., 29. lpp.

            (3)  Komisijas Īstenošanas regula (ES) Nr. 668/2014 (2014. gada 13. jūnijs), ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).